cyanic-selkie/wikianc huggingface dataset:
Edgar Allan Poe
Poes siste leveår
I 1846 gikk Broadway Journal inn. Han fikk dog endelig utgitt en «skikkelig» utgave av The Tales of Mystery and Imagination. Han fikk også utgitt The Raven and other Poems, og begge bøkene oppnådde en viss suksess. Til tross for dette tvang ekteparet Poes økonomi dem til å flytte på landet til en hytte de hadde kjøpt i Fordham. Poes helse var dårlig. Han klarte verken å skrive eller finne seg jobb. Ved hjelp av Virginias mor hadde de så vidt til maten. Da kulden satte inn i slutten av januar 1846, og det ble slutt på besøk på venner og beundrere, stod det dårlig til. Den 30. januar 1847 døde Virginia. Hun ble begravet i Fordham, men er senere blitt flyttet til Baltimore, hvor hun nå ligger ved siden av Poe.
Etter Virginias død fortsatte fru Clemm å pleie Poe som etterhvert kom seg og begynte å vise seg offentlig igjen. Han fikk også utgitt nye dikt og ga forelesinger. Under en forelesning i Providence møtte han Sarah Helen Whitman som han senere fridde til. Hun gikk med på å gifte seg med han hvis han sluttet å drikke, men Poe var utslitt både fysisk og psykisk og maktet ikke dette. I stedet prøvde han å begå selvmord med en overdose under et besøk i Boston i november 1848, men overdosen utløste en brekkreaksjon, og han overlevde. Etter flere nedturer dro han til Baltimore.
Poe hadde stor interesse for naturvitenskap, spesielt astronomi, der han fordypet seg i Laplaces hypotese om at solsystemet utviklet seg fra en urtåke av støv og gass. Poe holdt denne hypotesen for «altfor vakker til ikke i det vesentlige å inneholde sannheten», noe som inspirerte ham til å skrive essayet Eureka: A Prose Poem. Her mente han å løse Olbers' paradoks med at avstanden til himmelens bakgrunn er «så enorm at ingen stråle derfra hittil har kunnet nå oss», hvilket er korrekt ettersom universet er så ungt at lyset fra de fjerneste stjernene fremdeles er underveis mot oss, men ikke har rukket frem. Eureka fikk blandede anmeldelser, mange anså den som rent tøv. Selv var Poe overbevist om at hans oppdagelse var riktig og ikke minst viktig. Forleggeren George Putnam mintes at Poe «skalv av opphisselse» og hevdet at hans bok «straks ville få en slik allmenn og enorm interesse at forleggeren muligvis måtte legge bort sine andre foretagender og gjøre denne boken til sitt livs forretning». Poe mente at et startopplag på 50.000 eksemplarer kanskje ville være nok, men Putnam nøyde seg med å trykke 500. Et halvt år senere døde Poe.
Edgar Allan Poes død
Den 3. oktober 1849 ble Poe funnet på gaten i Baltimore «i stor nød og...med behov for øyeblikkelig hjelp», ifølge mannen som fant ham, Joseph W. Walker. Poe bad ham tilkalle en venn av seg, J.E. Snodgrass som fikk Poe innlagt på Washington College Hospital, der legen John Moran nøye fulgte hans tilstand, men like fullt døde Poe etter fire dager, søndag 7. oktober 1849. Om natten skal han gjentatte ganger ha ropt på en «Reynolds» man aldri fant ut hvem var. Det forblir også et mysterium hvor han hadde vært de fem siste dagene før han ble funnet, eller hvorfor han ikke hadde på seg sine egne klær da han ble funnet. Hans nærmeste antok at han hadde drukket seg i hjel, men analyser av Poes hår fra etter hans død viste lave blyverdier, noe som tyder på at han overholdt sitt edruskapsløfte. Dødsårsaken ble oppgitt å være phrenitis, dvs. sinnsforvirring forårsaket av feber eller hodeskader.
Kuriositet
I 1976 ga The Alan Parsons Project ut sitt første musikkalbum, Tales of Mystery and Imagination, et konseptalbum som tar utgangspunkt i Edgar Allan Poes makabre historier.
I 2012 ga Tangerine Dream ut sitt tjueniende album, Edgar Allan Poe's the Island of the Fay.
I 2017 har den franske sanger Nolwenn Leroy satt musikk til Poes dikt A Dream og The Lake, utgitt på albumet hennes Gemme.
Usbekistans riksvåpen
Usbekistans riksvåpen ble antatt i sin nåværende utforming 2. juli 1992. Våpenets sentralmotiv er den mytiske fuglen Semurg foran et landskap og en oppadstigende sol. Semurgen symboliserer gjenfødelse. I landskapet inngår blå fjell, grønne daler og to sølv elver, Amu Darya and Syr Darya.
Riksvåpenet har mange elementer hentet fra det tidligere Usbekisk SSRs riksvåpen. Den kommunistiske røde stjerne øverst er byttet ut med de islamske symbolene Rub el Hizb (۞) med månesigd og stjerne. Omkring våpenet er aksene av hvete og bomull beholdt. Omkring plantene er det et banner i nasjonalfargene blått, hvitt og grønt med teksten O'ZBEKISTON eller Узбекистон, landets navn på usbekisk.
Paolo Giovio
Paolo Giovio  (født 1483 i Como, død 1552 i Firenze) var en humanist som stod i pavenes tjeneste og ble biskop av Nocera de’ Pagani.
Han fikk legeutdannelse i Pavia og utøvde yrket først i Como og Milano og deretter i Roma i pavene Julius IIs og Leo Xs tjeneste. Etter å ha tjent også pave Klemens VII noen år ble han biskop i 1528.
Han forlot Roma i 1549 og slo seg etterhvert ned i Firenze. Han har etterlatt seg et bredt forfatterskap.
Cercyonis
Cercyonis er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).
Utseende
Middelsstore, brune sommerfugler. Vingenes overside er brun med små øyeflekker. Undersiden har tallrike mørke tverrstreker, med nokså stor øyeflekker langs ytterkanten, på undersiden av forvingen med et stort, lyst felt i den ytre delen.
Utbredelse
Slekten er utbredt i Nord-Amerika.
Systematisk inndeling
Slekten er vanskelig å plassere inn i noen av undergruppene av Satyrini.
Søren Dass
Søren Dass (født 16. mars 1684 på Helgeland, død 7. februar 1757 på Austrått) var en norsk sorenskriver, kanselliråd og godseier.
Headington United
Headington United er det tidligere navnet på den engelsk fotballklubben Oxford United, og som ble stiftet i 1893, da uten ordet «United» som ble tilføyd i 1894. Klubben hadde amatørstatus til 1949, da den ble valgt inn i Southern League. I 1960 forandret klubben navn til Oxford United for å skape en bredere publikumsappell. Bare 2 år senere vant klubben Southern League for andre året på rad, og ble valgt inn i det profesjonelle ligasystemet på bekostning av Accrington Stanley, som gikk konkurs.
Søren Dass
Han var sønn av sorenskriver Jacob Petersen Dass  (ca.1649 – 1724), og «arvet» dennes embede som sorenskriver i Helgeland i 1724. I 1736 kjøpte han Austråttborgen av Abraham Dreyer, og bosatte seg der. Han ble sterkt knyttet til herregården, og arbeidet aktivt for å forbedre den. Søren Dass er bisatt i gravkapellet i Austrått borgkapell. Hans enke Mette Kristine Høyer solgte i 1760 Austrått til handelsmannen Hans Holtermann.
Han var brorsønn av dikterpresten Petter Dass.
Headington United
Oxford United F.C.
Støpsel
Støpsel er betegnelsen på den elektriske pluggen eller kontakten som settes inn i en stikkontakt. Stikkontakten er hundelen og støpslet er handelen. I Norge benyttes denne typen kontakter på ledninger til elektrisk utstyr som krever tilkobling til 230 V spenning.
Lavspenningsplugger finnes i mange varianter. Den vanligste benevnelsen for slike forbindelser er hanplugg om den delen som stikkes inn i enten en hunplugg på en skjøteledning/overgang, eller i en hunkontakt i veggen på en boks eller et apparat. Hankontakter brukes for eksempel på utsiden av en campingvogn for å få 220 V inn i vogna, eller på en bil for å få lysnettforsyning til en motorvarmer.
Det er viktig at kabelen som går inn i en plugg, ikke blir utsatt for mye bevegelse. En gummiskjerm på et par cm kan stive opp den innerste delen av kabelen, slik at bøyingen skjer over et litt lengre parti av kabelen. Det er videre verdt å merke seg at man ikke skal blande jordet og ujordet støpsel/stikkontakt. Man kan manipulere stikk og eller støpsler, men dette kan medføre brannfare/personskade ved berøring i forbindelse med en jordfeil.
Kabelen man monterer på, eller som er ferdigmontert ved kjøp, må samsvare med vernet som er montert for kursen og utstyret som kobles til. Noen kommer ferdig montert med kabel og kan ikke åpnes, men man kan også finne støpsel med mange diverse former og farger som er til å montere selv.
Typer brukt internasjonalt
Det finnes over 15 typer stikkontakter og plugger internasjonalt. Stikkontakter og støpsler er utformet for å møte en eller flere standarder for sikkerhet og pålitelighet. Farer kan oppstå hvis utstyr fra forskjellige land blandes, for eksempel hvis man plugger elektronisk utstyr med norsk støpsel inn i en utenlandsk stikkontakt.
Best uten ball
Best uten ball er et norsk sportsorientert gameshow som ble sendt på TV 2 i 2003. Programleder var Carsten Skjelbreid og faste paneldeltagere var Mini Jacobsen, Susann Goksør Bjerkrheim, Sturla Berg Johansen og Jon Schau. Innholdet besto av spørsmål, fysiske oppgaver, aktuelle innslag og historiske øyeblikk fra sportsverdenen. Hver episode hadde kjente to gjester. Programmet gikk på onsdager.
Thomas Giertsen ble brukt som konsulent for å gi gode råd til programlederen og panelet.
José María Morelos (Quintana Roo)
José María Morelos er en by og administrasjonssentrum i José María Morelos kommune i den meksikanske delstaten Quintana Roo. I 2010 hadde byen 11 750 innbyggere. Den befinner seg i innlandet, ikke langt fra grensa til delstaten Yucatán.
Tor-Erik Fossli
Tor-Erik Fossli (født 24. april 1968) fra Målselv er trippel skytterkonge. Han tok sin første tittel på hjemmebane i Øvre Målselv under Landsskytterstevnet i 1996. Deretter fulgte en ny kongetittel i Steinkjer i 1998, mens den tredje kom på Elverum i 2000. Seieren i 1998 ble stående som det høyeste resultatet som noensinne er oppnådd på Landsskytterstevnet fram til 2010, da det ble tangert.
Felipe Carrillo Puerto (kommune)
Felipe Carrillo Puerto er en kommune i den meksikanske delstaten Quintana Roo. Den grenser til Tulum kommune i nord, Othón P. Blanco kommune i sør, José María Morelos kommune i vest, delstaten Yucatán i nordvest, og Det karibiske hav i øst. Kommunen hadde 75 026 innbyggere i 2010. Arealet er på 13 806 km². Kommunens administrasjonssentrum er byen Felipe Carrillo Puerto. Ruinene av mayabyen Muyil befinner seg i kommunen.
Tor-Erik Fossli
I tillegg til flere nordiske mesterskap, har Fossli vunnet nord-norsk mesterskap i både bane og felt flere ganger. Han har også deltatt i Barents- og Kalottkamper i sportsskyting.
Felipe Carrillo Puerto (kommune)
Bebodde steder
Ved folketellinga i 2010 var det 216 bebodde steder (localidades) i kommunen, i tillegg til 67 ubebodde steder. De største stedene (byer og landsbyer) er:
Tilknytningsomsorg
Tilknytningsomsorg (engelsk attachment parenting) er et begrep skapt av barnelegen William Sears og er basert på prinsippene i tilknytningsteori og utviklingspsykologi. Tilknytning er det sterke, affektive båndet som dannes mellom barn og omsorgsperson. I løpet av de første leveårene (0-3 år) utformes det en indre arbeidsmodell på basis av opplevelser i møte med omsorgspersoner. Foreldre eller andre omsorgspersoner som responderer til barna sine behov (både fysisk og psykisk) på en sensitiv og forutsigbar måte oppfyller også deres behov å bli hørt og respektert.
De 7 prinsippene av TiO, beskrevet av Dr. Sears, er:
Ridderslag
Ridderslag er en handling der en fyrste i en seremoni opphøyer en person i den adelige ridderstand. Seremonien kan ta mange former, men har sitt navn etter praksisen der ridderstatusen tildeles gjennom at fyrsten lar sitt sverd berøre begge skuldre til den person som opphøyes i ridderstanden. Praksisen med ridderslag kom til på 1100-tallet. Den ble senere også knyttet til medlemskap i ridderordener.
I dagligtalen omtales noen ganger utnevnelse av personer til fortjenstorden med at vedkommende er utnevnt til ridder. Utnevnelse til en fortjenstorden innebærer i våre dager i de fleste land verken ridderslag eller adelstittel. Storbritannia er her et unntak da utnevnelse til enkelte av dette landets ordener i noen tilfeller samtidig også medfører at vedkommende mottar ridderslag av dronningen. Ridderslaget medfører da ikke-arvelig adelskap som en del av den lavadelige ridderstanden. I de fleste andre land er ridder betegnelsen på den laveste klasse av fortjenstordener uten at dette medfører ridderslag.
Joseph Xu Zhixuan
Joseph Xu Zhixuan (født 6. juli 1916 i Kina, død 8. desember 2008 i Wanzhou i Chongqing) var katolsk biskop i bispedømmet Wanxian i byprovinsen Chongqing i Folkerepublikken Kina.
I desember 2001 vigslet han bispedømmets første nye katolske kirke som ble nødvendig etter at de tre kløfters dam begynte å bli ferdig. Bare i byen Wanzhou (Wanxian) ville nesten 50 % havne under vann. Fem nye kirker måtte til for å erstatte dem som stod på områder som ville bli oversvømmet. Blant dem var katedralen, og en ny katedral ble i god tid innviet i en nybygd høyereliggende bydel i Wanzhou. En annen ny kirke, i fylket Kaixian, ble innviet av hans koadjutorbiskop samme dag som biskopen gikk bort.
Episkopalgenealogi
Hans episkopalgenealogi er:
Fredrik Wallumrød
Fredrik Wallumrød (født 1973 i Tønsberg) er en norsk trommeslager og komponist, utdannet ved jazzlinja ved Norges teknisk-naturvitenskapelige universitet.
Han er oppvokst i Kongsberg og han er tidligere trommeslager i rockegruppa Span. Han spiller for tiden i metalbandet Dog Almighty sammen med Fridtjof «Joff» Nilsen og Kim Nordbæk fra Span. Nå spiller han sammen med El Caco. Han er bror til jazzmusikerne Susanna Wallumrød og Christian Wallumrød, og fetter til pianisten David Wallumrød.
Svetlana Pospelova
Svetlana Pospelova (født 24. desember 1979) er en russisk friidrettsutøver som hovedsakelig konkurrerer på 400 meter. Hun fikk ikke delta i OL i 2000 i Sydney etter å ha testet positivt på stanozolol.
Jannike M. Falk
Jannike Christine Mowinckel Falk (født 19. april 1943, død 29. april 2022 ) var en norsk filmprodusent.
Som barn spilte hun hovedrollen som Pippi Langstrømpe i en oppsetning på Trøndelag Teater, og som trettenåring hadde hun en rolle i barnefilmen Bjørnepatruljen (1956).
Etter studier i Frankrike og eksamen i filosofi i Oslo gikk hun i lære hos NRKs teatermann Arild Brinchmann.
Familie
Hun var datter av skuespillerparet Vibeke Falk (1918–2011) og den svenske Lauritz Falk (1909–1990), og oppvokst i Sverige og Norge. Moren var av slekten Mowinckel.
Alcantaraordenen
Alcantaraordenen (spansk: Orden de Alcántara) var en religiøs og militær ridderorden i kongeriket León. Ordenen ble til på 1100-tallet, og ble anerkjent av pave Alexander III i 1176. Den kjempet for å beskytte kongeriket mot dets fiender og var i særdeleshet engasjert i kampen mot maurerne under reconquista. Ordenens tegn er et grønt liljekors.
Opphav
Ordenen oppsto i andre halvdel av 1100-tallet i landskapet Extremadura mellom Castilla og Portugal. Nøyaktig årstall for innstiftelsen av ordenen, som ble først ble kalt Sankt Julian av Pereiros orden, lar seg ikke fastslå, men den var allerede virksom da den i 1176 fikk en donasjon fra kong Ferdinand II av Léon så vel som anerkjennelse fra pave Alexander III. Ordenen kombinerte idealet om klosterliv med ridderskapsidealet som ledd i kampen for kristendommen under gjenerobringen av Den iberiske halvøy fra maurernes herredømme. Pavens anerkjennelse la grunnlaget for mange av ordenens privilegier i de etterfølgende århundrene. Pave Lucius III fastsatte i 1183 at ordenens formål var å forsvare kristendommen og at ordenen skulle følge benediktinernes regel.
Ordenens forhold til den kastiljanske Calatravaordenen er ikke helt avklart, men det kan ha forelagt en form for forbindelse mellom de to. Det er mulig at Trujilloordenen, etter borgen Trujillo som gikk tapt til maurerne i 1195, er identisk med Sankt Julian av Pereiros orden.
Etter at Léon, Castilla og Portugal samlet seg mot maurerne, kunne kong Alfonso IX i 1217 gi den nylig erobrede borgen Alcántara ved elva Tajo til Calatravaordenen, som inngikk en pakt med Sankt Julian av Pereiros orden og overlot borgen til den. Det var vanlig at datidens militærordenen tok navn etter borgen der de hadde hovedsete og fra 1218 ble Sankt Julian av Pereiros orden kjent som Alcántaraordenen.
Ordenen og kongemakten
I 1411 fikk ordenen pavens tillatelse til å anta et grønt liljekors som sitt merke.
Ordenen kjempet for å beskytte kongeriket Léon mot dets fiender og var i særdeleshet engasjert i kampen mot maurerne under reconquista. Framgangene i denne kampen gjorde at Alcantaraordenen opparbeidet store rikdommer og betydelig makt. Etterhvert som erobringen av territorier på Den iberiske halvøy skred fram, fikk ordenen mindre å gjøre militært og virksomheten ble utover 1300-tallet stadig mer innenrikspolitisk rettet. Samtidig ble ordenen stadig mer sekulær og dominert av medlemmer fra de ledende adelsfamiliene.
Ordenen ble dermed en maktfaktor i konkurranse med kongemakten, som forsøkte å kontrollere den gjennom å overta stormesterembetet. Kong Alfonso XI (regjerte 1313–1350) økte sin innflytelse over ordenen ved å sikre innsettelsen av en lojal ordensmester. Kong Johan I (regjerte 1379–1390) fikk pavens godkjennelse til å utnevne ny ordensmester om posisjonen skulle bli ledig i hans regjeringstid.
I 1494 avgjorde pave Alexander IV at ordenen skulle underlegges kronen og i 1495 ble Consejo de las Órdenes opprettet for å administrere militærordenene. I 1523, under pave Hadrian VI ble stormesterembetet, som da var besatt av Karl I gjort arvelig.
Ordenens betydning som maktfaktor ble redusert etter at ordensriddernes sølibatforpliktelse ble opphevet i 1540. Ordenslivet falt samtidig bort. Alcantaraordenen ble etter dette et system av privilegier under kongemaktens kontroll, der 37 slott og landsbyer kunne tildeles adelige som belønning.
Avskaffelse og gjenopprettelse
Fra 1875 fungerte Alcantaraordenen som en militær fortjenstorden. Medlemskap var fortsatt begrenset til adelige. Kong Alfonso XIII fungerte som ordenenes stormester, også etter kongedømmets fall i 1931. Under den andre republikk ble imidlertid ordenene som offisielle institusjoner opphevet ved dekret av 1931 og var etter dette å anse som private foreninger. Opptak av nye medlemmer stanset likevel så godt som helt opp.
Gjenoppliving
Ved monarkiets avskaffelse i 1931 hadde ordenen i færre enn 20 riddere. Den talte da flere prinser av Borbón-Begge Sicilier blant medlemmene. Bare én av den gamle tids riddere var i live da ordenen ble gjenopplivet etter kongedømmets gjeninnførelse i 1975.
Etter gjeninnføringen av monarkiet i Spania i 1975 ble ordenene gradvis gjenopplivet. Den nye kongens far, Juan, greve av Barcelona, ble utnevnt til leder for Det kongelige råd for de militære ridderordener av Santiago, Calatrava, Alcántara og Montesa. Han ble i 1993 etterfulgt av prins Carlos, hertug av Calabria. Kongen selv fungerer som ordenenes stormester. I 1982 ble nye noviser tatt inn i alle fire ordener og året etter startet opptak av fullverdige riddere.
Kongens beskytterskap overfor ordenene kommer også til uttrykk gjennom den tillatelse disse har fått til å avholde sine møter og seremonier i et særlig rom i det kongelige slott. Ordenene er likevel fortsatt rettslig sett private ordensbrorskap med foreningsstatus og fortsetter med denne status sin religiøse, kulturelle og humanitære virksomhet.
Ordenen hadde i 2006 25 fullverdige riddere og 22 noviser. Alcantaraordenen har svært strenge krav til medlemmenes adelige avstamning. For å bli opptatt som novise må potensielle medlemmer kunne vise til ubrutt adelig slektslinje på farssiden tilbake til de eldste tider.
Kim Carnes
Kim Carnes (født 20. juli 1945 i Pasadena, California, USA) er en amerikansk sangerinne og musiker.
Carnes vokste opp i Los Angeles og begynte sin karriere med å synge på nattklubber, som korist på plateinnspillinger og som låtskriver for andre artister. I 1967 spilte hun i lavbudsjettfilmen C'mon, Let's Live A Little.
Hun giftet seg i 1971 med Dave Ellingson, som hun har skrevet mange låter sammen med. Låten «Nobody Knows» skrev de for eksempel til filmen Døden ved rattet samme året.
I 1972 kom hennes første soloalbum Rest On Me, men det var ikke før nesten ti år etter og fem LP-er at hun virkelig slo igjennom, da med albumet Mistaken Identity. Den inneholder hiten «Bette Davis Eyes». I 1993 kom Gypsy Honeymoon: The Best of Kim Carnes som inneholder noen nye låter i tillegg til hennes gamle hiter. Carnes har ikke gitt seg enda, og i 2004 kom hennes seneste album.
Wentworth Miller
Wentworth Earl Miller III (født 2. juni 1972) er en engelskfødt amerikansk skuespiller, modell og manusforfatter. Han er mest kjent for hovedrollen Michael Scofield i TV-serien Prison Break.
Hans første rolle var i miniserien Dinotopia. Etter noen småjobber, blant annet i action-serien Buffy, vampyrenes skrekk, var han med i filmen The Human Stain (2003), der hovedrollene ble spilt av Anthony Hopkins og Nicole Kidman. I 2005 gjorde Miller seg mer bemerket ved å være med i noen Mariah Carey-musikkvideoer. Han har blant annet også vært med i The Flash (2014), Legends of Tomorrow (2016), Resident Evil: Afterlife 3D (2010), The Loft (2014), Underworld (2003), Room 302 (2001), Stealth (2005), The Confession (2004), High School Reunion Terror (2012). Hans største rolle er hovedrollen Michael Scofield i Prison Break, der han samme år ble nominert til en Golden Globe for beste skuespiller i en drama-serie.
Lulworth Cove
Lulworth Cove er en vik i nærheten av landsbyen West Lulworth ved verdensarvstedet Jurassic Coast i Dorset, England. Viken er et eksempel på et landskap som på engelsk kalles cove, og stedet er en turistattraksjon med mer enn en million besøkende årlig. Stedet ligger også i nærheten av steinbuen Durdle Door, og andre severdigheter langs Jurassic Coast.
Viken har fått sin nåværende form på grunn av de mange lag med ulike bergarter som går parallelt med kysten, en såkalt konkordant kystlinje. På sjøsiden har leire og sand blitt erodert bort, og bare et smalt bånd, mindre enn 30 meter, med kalkstein danner kystlinjen. Bak denne ligger et nytt lag med svakere kalkstein, og bak denne igjen mere leire og sand. Munningen av viken er smal, og er dannet av bølgeerosjon og smeltevann fra isbreer.
M.U.G.E.N
M.U.G.E.N er en freeware todimensjonalt slåssespillmotor utviklet av Elecbyte og skrevet i programmeringsspråket C med Allegro library. Originalt ble spillmotoren utgitt den 17. juli 1999. Betaversjoner av programmet var lagd til å kjøre med DOS, Linux og Windows, utgitt via nettsiden. Med utgivelsen av Linux-versjonen, stoppet støtten for DOS-utgaven.
Spillmotoren lar hvem som helst lage figurer, baner, og andre spillobjekter igjennom tekst, grafikk, og lydfiler som programmet gjenkjenner. Av audio støtter den blant annet MP3 og MIDI. Den kan bli konfigurert til å spille forskjellige audio-formater med en Winamp-plugin som for eksempel ADX og OGG som bakgrunnsmusikk under spilling eller andre steder som introen eller ved valg av figur. Spillmotoren tillater de fleste funksjonene fra kommersielle 2D-slåssespill, helt opp til nært etterligning de spillene, figurene, og spillsystem.
Mange M.U.G.E.N-spillere tar opp og laster opp videoer av kampene sine til YouTube. I tillegg så finnes det flere folk som har satt opp YouTube-kontoer med hjelpevideoer som gjennomgår hvordan man legger inn/lager egne baner og figurer til M.U.G.E.N.
Peugeot 407
Modellutvalget omfatter en 4-dørs sedan, 2-dørs coupé og 5-dørs stasjonsvogn. Bilen kan skaffes med flere forskjellige bensin- og dieselmotorer.
M.U.G.E.N
DOS- og Linux-versjoner
Først utgitt 17. juli 1999, M.U.G.E.N var originalt lagd for MS-DOS. Utviklingen av DOS-versjonen stoppet når de gikk over til Linux-plattformen i november 2001. .Under en kort periode hadde Elecbyte et ønske om donasjoner på nettsiden for å kunne få tak i en Windows compiler for å lage en M.U.G.E.N-versjon til Windows. Men gruppen som holdt på å utvikle dette stoppet prosjektet i 2003 og la ned nettsiden. Senere dukket det opp spekulasjoner rettet mot en lekkasje gjort offentlig om en privat Windows-basert M.U.G.E.N. beta som var blitt gitt til de som hadde donert.
Peugeot 407
Utstyrsnivåer
== Motorer ==
Þórisvatn
Þórisvatn er den største innsjøen på Island og ligger lengst sør på hovedveien Sprengisandur på Det islandske høylandet.
M.U.G.E.N
Windows-versjon og senere hacks
Den private WinM.U.G.E.N beta hadde en liste med to figurer man kunne velge mellom, sperret spill modus, og påminnelse bilder. Etter som at betaen hadde blitt lekket ut og Elecbyte var borte, tok det ikke lang tid før en "no limit" hack dukket opp. Denne hacken, utgitt av Rou Hei i 2004 fjernet de fleste sperrene. Den ble fulgt opp av flere oppdateringer for takle bugs og slikt. Denne versjonen av M.U.G.E.N. er funksjonelt sett den samme som linux utgivelsen, men med små forskjeller og unike problemstillinger som sentrerer seg mest rundt rett musikk og musikk plugin støtte. På grunn av forandringene fra DOS- og Linux -figurer kreve i i hvert fall at SFF-filene bli modifisert til å vise palettene riktig (merkbart på portretter) i tillegg til noen forandringer i hvordan diverse CNS-skript kontrollers fungerte, noe gjorde noen litt sure og de som fortsatt kunne kjøre DOS-utgaven holdt som regel til det, i tillegg var det flere DOS-patcher til å kunne nedgradere figurene sine til å være kompatible med gamle versjoner av spillmotoren.
Þórisvatn
Innsjøen er et magasin med et areal på omtrent 88 km² og er 109 meter dyp. Den samler opp vannet fra elven Þjórsá, som kommer ned fra isbreen Hofsjökull og Þjórsá bringer også overvann videre. Vann fra reservoaret blir nyttet til produksjon av elektrisitet. Som de fleste islandske innsjøene, som stort sett er bresjøer eller vulkanske innsjøer, har den en sterk grønnfarge.
M.U.G.E.N
Elecbytes nettside
På midten av 2007 kom Elecbytes nettside tilbake, noe som skapte litt debatt rundt hvor offisielt det var siden det hadde bare en logo med Google reklamer på siden. Men på den 26. juli dukket en FAQ opp på siden. FAQ-en gikk videre til å si at de ville eventuelt utgi en fikset versjon av WinM.U.G.E.N. før de gjør masse formatendringer i neste versjon og noterte ned at endringene ville fjerne kompatibiliteten til eldre verk: "Do not expect old characters to work. At all.
Disse påstandene blir fortsatt hevdet, med mulighet at dette er en spøk av noen som kjøpt domenet, eller noen som har hacket Logoen presentert på nettsiden er veldig annerledes enn den originalle logoen--som er subjekt til kopiloven. Mer bevis annet enn spekulasjoner eksisterer ikke, men den siste forandringen på nettsiden sier at en ny versjon av M.U.G.E.N. vill komme ut "when 2D is back in fashion". Siden har blitt skrevet av som falsk.
Spillsystem
Spillmotoren bruker 7 knapper for å spille sammen med retningsknapper, for å tilrettelegge seks-knappers slåsskjempere, som bruker tre slag, tre spark, og en terge. Men det er ikke nødvendigvis at figurene bruker alle syv knappene, heller ikke at de følger den tradisjonelle seks eller fire knappers format.
Hoved spillmodusen er Arcade mode, hvor figuren slåss mot tilfeldige figurer, som i andre slåssespill. Det finnes også tre forskjellige lagmoduser: Single, Simul, og Turns. I Team mode kan hvilken som helst av sidene bruke Team mode. Single er identisk som ikke å ha et lag, Simul gir den siden en data kontrollert partner som slåss samtidig, og Turns bruker en forskjellig figur for hver runde av spill, varierende fra et set nummer vanligvis fra 2 til 4 forskjellige figurer på en rekke. Etter at det har blitt sat blir figurenes liv justert til antall spillere på hver side. Om en side har to figurer og den andre har en figur vil laget med to stykker få livet sitt halvert for å jevne det ut. Før WinM.U.G.E.N versjoner av spillmotoren kan ha dette aspektet justert eller slått av fra options skjermen eller config filen.
Team Co-op er liknende til Simul, bortsett fra begge menneske spillere slåss på samme side samtidig.
I Survival mode så er det uendelig antall motstandere man slåss mot. Man kan enten slåss mot dem en mot en eller to i en simul kamp. Poenget er å knuse så mange av motstanderne man kan før man selv blir slått ned for telling og det blir gameover. Spilleren kan velge mellom å spille alene, i Simul, eller i Turns, Å spille alene gir tilbake mest liv etter at man har vunnet en kamp. Survival mode var det siste til å bli lagt på spillmotoren. Den finnes ikke på DOS versjonene av M.U.G.E.N.
Merkbart Motor Innhold
Kung Fu Man Den første og eneste figuren laget med spillmotoren av spillskaperne i Elecbyte. Uannsett så er Kung Fu Man (vanligvis kortet ned til "KFM"), en karate ekspert(som er man kan se fra antrekket hans i tillegg til bevegelsene han gjør, som for eksempel hans spesielle triple palm strike). En dag gikk han sammen med dama si når Suave Dude og han kompiser kidnapper dama hans og rømte til deres fjelltempel. Like etter fulgte KFM dem bare til komme ansikt til ansikt med en klone av seg selv skapt av Suave Dude Selv om den originale vant alle kampene måtte han vente på grunn av at Elecbyte hadde ikke lagd Suave Dude ennå, og siden måtte bare vente "til neste gang". Elecbyte.
Han ser ut som en man med en gi med en sort skjorte under, blå sko, hodebånd, piggsveis og lukket øyne (liknende til Goro Daimon). Han har ingen gitt navn i Elecbytes dokumentasjoner eller i selve figuren bortsett fra kung Fu Man.
Over tid imens spillemotoren utvikles så gjorde KFM det samme. Nå og da fikk han en ny trekk som henviser til nye funksjoner i spillmotoren og på et tidspunkt ga han en ny "look". Bakgrunnen ble beskrevet i detalj av Elecbyte selv, noe som lar han fungere som en figurmal for alle andre til å bruke som et startpunkt for deres egne figurer. Med en slik generell navn så er det ikke kanskje med vilje at Elecbyte prøvde ikke å gjøre han så veldig kompleks. Mange alternative versjoner av Kung Fu Man har blitt laget av spillmotoren av skaperne. Flere versjoner av han har blitt redigert, og andre karakterer har blitt basert ut ifra han. som for eksempel "Another Kung Fu Man" (redigert fra SNK's King of Fighters sprites) og Mako Mayama. Mange bruker han som en eksempel til å lage sine egne MUGEN figurer. Som et resultat så har han blitt et ikon for selve M.U.G.E.N.
Banen hans er en del av gjemmestedet til Suave Dude, fjelltemplet hvor KFM slåss mot klonene sine. Bakgrunnen består en stor trestruktur med stein pilarer som holder den oppe. Gulvet er reflekterende, og fjellene er synlige ut fra vinduene i arenaen. Det gjør opp en av to baner som er inkludert i selve M.U.G.E.N. (den andre the Training Room, også kalt Stage 0, som har en blå generisk bakgrunn. Denne blir brukt figur prøve prosess. Begge blir brukt som maler i når man lager nye baner.
Utvikling av innhold til Spillmotoren
Tidligere før eksistensen av mange utviklings redskaper tilgjengelig i dag tilbød Elecbyte kommandolinje programmer som SPRMaker, SNDmaker, PCXClean og pal2act for hjelpe med utviklingen. I tillegg til disse programmene så hadde M.U.G.E.N. en tutorial og dokumentasjon for å bygge M.U.G.E.N. innhold. KFM, figuren inkludert i M.U.G.E.N. utgivelser er vell dokumentert og fungerer som en mal for figurskapere. Kodingen i MUGEN er vanligvis gjort i tekstprogram som notepad. For den grafiske aspektet må man bruke et program som kan takle PCX filer for eksempel Adobe Photoshop eller Paint Shop Pro som produsere spritesene som brukt i SFF filen eller til å generere palettes. AirEditor, også laget av Elecbyte, tar for seg animasjons aspektet of skapelse i tillegg til "collision box modifications", selv om notepad/wordpad kan klare det også.
I dag finnes det mer sentraliserte programvarer tilgjengelig som er dedikert til M.U.G.E.N utviklinger som MUGEN Editing Ensemble, Fighter Factory, og MUGEN QuickEdit. Selv om MUGEN Character Maker (MCM) er ikke like alt omfattende som de andre programmene så kan den fortsatt lage SFF, AIR, og SND filer. Andre redskaper er enslig programmer som tar for seg bare en aspekt av M.U.G.E.N. skapelse, som manipulasjonen av SFF filer (M.C.M) eller SND filer (SouNDsGood).
med hver revisjon av M.U.G.E.N. så har det vært kompatibilitetsproblemer med endringer og tillegget i state controllers, triggers, og med den siste Linux og Windows utgivelsene SFFs. I og med at Elecbyte har forsvunnet så blir aldri kompatibilitetsproblemer som oppstår når det dukker opp rettet. Elecbyte ga aldri ut en automatisk oppdaterer, pågrunn at det var umulig å få gjennomført da. Men de ga ut en detaljeret change log for hver versjon de oppdaterte. i respons ble en tredjeparti redskap skapt kalt SFFextract som pakket ut PCX filene av en SFF og produserte en txt fil å sette i sprmaker.
Lovlighet
Lisensavtalen for å bruke M.U.G.E.N fra Elecbyte har siden gått ut av dato og det ser at den vil aldri bli fornyet. Siden distribuering av M.U.G.E.N er ikke autorisert av Elecbyte og er teknisk sett ulovlig. I og med at lisensen har gått ut på alle versjoner, så når noen prøver å kjøre programmet er man minnet på dette igjennom en "nag screen." Selv om det er ulovlig ser noen på meningen bak nag screenen til å oppfordre adopsjon av nyere utgaver av spillmotoren. Bevis på dette kan bli sett på den lille perioden av at en lisens ble tilgjengelig til utgivelse datoen—det var som regel ikke nok tid til å lage en original figur fra start til avslutning. Men Elecbyte har aldri stilt noen i retten, de bare forsvant uten noe forklaring. Folk velger å fortsette å bruke M.U.G.E.N, og tidligere versjoner av den, selv om den mangler ny lisens (DOS versjoner var fortsatt i bruk når lisensen dens gikk ut på en tid da Linux versjonene sine lisenser var fortsatt oppegående). Figurer og baner som man lager selv er ikke en del av Elecbytes sin lisens (antatt de ikke hadde M.U.G.E.N i tillegg), kun programvaren var i Elecbytes lisens. Det er opp til den individuelle om de vil bryte Elecbytes lisensavtale ved å bruke M.U.G.E.N. Elecbyte har selv ikke kommet ut med en offentlig uttalelse siden 2003, når de sa at prosjektet hadde "hit a snag".
De fleste figurer og baner kommer også i en gråsone når det gjelder loven. Mange av disse bruker sprites og lyder tatt fra kopibeskyttet spill. På grunn av dette satte en del grupper krav til en avslappet "time-release" regel, hvor man tar ikke å tillater lenking til figurer lagd av nylige utgitte spill. Eventuelt så ble "time-release" regelen brukt bare for Neo-Geo spill siden de kunne bli emulert så snart en ROM var dumpet og utgitt. Dette har ikke noe å si på spørsmål om lovligheten, men det var en måte unngå å få rettslige trusler fra rettighetshaverens, og på en annen måte holdt M.U.G.E.N unna fra å konkurrere med kommersielle spill.
Ikke alle firmaer har en fanart fremgang til spillmotoren. SNK Playmore sendte ut en e-post og spurte direkte om hva deres materiale ble brukt til i M.U.G.E.N. De sa at de ikke støttet noen bruk av intellektuell eiendom utenfor firmaet, Men denne bestemmelsen snudde tvert om og de tillot M.U.G.E.N så lenge de var for private ikke-kommersielle bruk eller gjensalg. Litt senere sendte tidligere MugenGuild admin Messatsu en e-post til SNK Playmore for å få klargjort så. Dette tillot verkene å bli distribuert gratis over nettet. Capcom ble sent liknende e-post. Svaret ble at de tolket som bare fanart Under et nærmere blikk så er det bare en liten vri på holdning til Capcom i forhold til fanart nettsider. Det bør kanskje noters ned at temaet av M.U.G.E.N har dukket opp på Capcom USAs forumer uten noe sinne visst fra Capcom sine ansatte, et svar veldig annerledes enn det prosjekter som Street Fighter online fikk for å støtte seg selv.
Fil Struktur
Notis at med unntak for CFG, så er ingen av disse filtypene forsterket av motoren, og fungerer bare som en standard set av Elecbyte. Men de fleste mugen redskaper følger disse, mest merkbart med tanke på SFF og SND.
Økonomisk indikator
Økonomiske indikatorer er statistiske elementer i økonomien. De åpner for analyse av økonomisk ytelse og prognoser for fremtidige trender. Økonomiske indikatorer studeres oftest i sammenheng med konjunkturer i makroøkonomien.
Vanligste økonomiske indikatorer
Økonomiske indikatorer kan være:
Ledende, sammenfallende, etterslepende
Sammenfallende indikatorer er indikatorer som inntreffer på samme tidspunkt som den økonomiske aktiviteten.
Eksempel:
Etterslepende indikatorer endrer seg etter endringer i den økonomiske aktiviteten.
Korrelasjon
En indikator kan gå i samme eller motsatt retning av den økonomiske aktiviteten. Medsykliske indikatorer endrer seg i samme retning som den økonomiske aktiviteten, mens motsykliske indikatorer endrer seg i motsatt retning. Arbeidsledighet er et eksempel på en motsyklisk indikator, da den faller ved f.eks. en vekst i BNP. Statistisk sett kan korrelasjon brukes til å fastslå hvorvidt en indikator er med- eller motsyklisk.
Kantunilkín
Kantunilkín, eller Kantunil Kin, er en landsby nord i den meksikanske delstaten Quintana Roo. Den er administrasjonssentrum i Lázaro Cárdenas kommune. I 2010 hadde Kantunilkín 7 105 innbyggere. Landbyen ligger i innlandet, ikke langt fra grensa til delstaten Yucatán.
Navnet Kantunil Kin er yukatansk maya og betyr «Den gylne solsteinen».
Kysttreløper
Levevis
Larvene utvikler seg i gammel, død, fuktig ved, men ikke rett under barken slik som de andre artene i slekten Rhagium. Den kan gå både på løvtrær og bartrær, men er hyppigst i barskog. Arten er trolig favorisert av granplanting. Larveutviklingen tar to-tre år. De voksne billene er livlige, aktive flygere.
Utbredelse
Arten er utbredt i Europa øst til Kaukasus, men bare i områder med kystklima. Den er ganske vanlig i barskogplantinger i Storbritannia og Danmark. I Norge finnes den bare i Rogaland og Sunnhordland, den er dermed en av ganske få trebukker med en vestlig utbredelse i Norge.
Elfenbenskysten under Sommer-OL 1976
Elfenbenskysten under Sommer-OL 1976. Åtte sportsutøvere fra Elfenbenskysten deltok i friidrett under Sommer-OL 1976 i Montréal. Det var fjerde gangen de deltok i et OL, de vant ikke noen medaljer.
Elfenbenskysten og Senegal var de to eneste afrikanske nasjonene som deltok i lekene 1976 i Montréal. Andre afrikanske land boikottet lekene på grunn av New Zealand, som hadde sportslige relasjoner til Sør-Afrika, deltok under lekene.
Fylkesvei 2904
Fylkesvei 2904  går mellom Tollevsrud og Flå kirke i Flå kommune.
Frem til 2019 hadde veien betegnelsen fylkesvei 203.
Måneskinn og tåke
Måneskinn og tåke er et musikkalbum utgitt av rockegruppa Moys i 2009.
Dette er bandets fjerde plate og deres første på åtte år. Denne gangen har Moys valgt å sette musikk til forfatteren Ragnhild Jølsens tekster og dette gjenspeiles tydelig i stemningene på plata. Moys er tilbake i et tyngre og mørkere musikalsk landskap enn på forgjengeren Replika, men samtidig er sounden mer moderne enn noensinne. Produsent Willy Lærum Martinsen har gitt bandet et nytt, potent og slagkraftig lydbilde, som gjenspeiler atmosfæren og stemningen som skapte disse låtene. Musikken er fortsatt dominert av tunge gitarer, men stemningsfulle synthesizere setter også sitt preg på musikken.
Medvirkende
Gjester:
Ellediller & krokofanter
Ellediller & krokofanter – En hyllest til Knutsen & Ludvigsen er et norsk musikkalbum som kom ut i 1996. Produksjonen var et samarbeid mellom Progress Records og NRK P3, og består av 14 Knutsen & Ludvigsen-sanger som diverse norske band har spilt inn cover-versjoner av. Knutsen er medvirkende musiker på Israelvis’ fremføring av «Dyrevise», mens Ludvigsen medvirker på Pogo Pops’ innspilling av «Kanskje kommer kongen».
Laurent Lefèvre
Laurent Lefèvre (født 2. juli 1976 i Maubeuge) er en fransk profesjonell syklist.
Martyrium
Martyrium vil si å ofre livet for sin tro. Ordrett betyr det underliggende greske ordet vitnemål. Den som lider et martyrium, blir martyr.
I arkitekturen betegner et martyrium et minnesmerke over en hellig person, reist på det stedet han er gravlagt eller har lidd martyrdøden.
Martyriene hadde gjerne en rund eller oktogon form. Bygningstypen går tilbake til oldkirken.
Jan Madsen (fotballspiller)
Jan Madsen (født 9. januar 1965) er en norsk tidligere fotballspiller. Han tilbrakte sin fotballkarriere i Bryne,Strømsgodset  og Moss. Han ble cupmester med Bryne i 1987. Fikk også med seg gutte-, junior-, ungdoms- og A-landskamper for Norge før han måtte legge opp på toppnivå, grunnet skader allerede som 26-åring.
Hovedstadens Lokalbaner
Hovedstadens Lokalbaner A/S (HL) er en fusjon av fem nordsjællandske privatbaner og Lille Nord.
Selskapet ble stiftet 1. juli 2001 med trafikkselskapet Movia som hovedaksjonær. Denne stiftet samtidig selskapet Lokalbanen A/S til å forestå drift og vedlikehold mens HL fungerte som eier av strekninger og tog. 1. januar 2009 ble det foretatt en omorganisering hvor HL ble datterselskap av Lokalbanen. Samtidig ble Østbanen overdratt til det da opprettede selskapet Regionstog A/S.
Strekninger
Sistnevnte bane trafikkeres med Regiosprinter, de øvrige med Lint 41.
Etterstad 1
Etterstad 1, Etterstadsletta 4, var OBOS' første borettslag i Oslo. Byggearbeidene ble igangsatt i 1930 og året etter ble 101 leiligheter og 2 butikklokaler overlevert sine ny eiere i bygningen som også kalles for «Etterstadslottet». Det var OBOS første direktør og arkitekt Jacob Christie Kielland som selv tegnet bygningen. Oslo kommune var sentral i arbeidet og garanterte for 90 prosent av prosjektkostnadene.
Hovedstadens Lokalbaner
Strekninger
Inntil 1. januar 2009 inngikk også den da til det Regionstog A/S overgåede
Etterstad 1
Målgruppen for prosjektet var arbeidsfolk, men det ble mest funksjonærer som hadde råd til å flytte inn.
Etterstad 1 regnes i dag som sentrumsnært i Oslo, men representerte i sin tid tendensen til å flytte folk ut i grønne omgivelser i en aldri fullført «drabantby». Etterstad 1 er den eneste bygningen som ble reist etter den klassisistiske reguleringsplanen for Etterstad fra 1924, som byplansjef i Oslo, Harald Hals, utarbeidet. Det øvrige området ble bygd ut etter krigen etter nye planer som fulgte funksjonalistiske idealer.
Bygningen
Etterstadsletta 4 er en stor firefløyet bygning i tre etasjer med loft og et lukket gårdsrom. Fasadene er av pusset tegl, bygningen har etasjeskiller av tre og pulttak. En dobbel inngangsportal fører inn til gårdsrommet hvor det er adkomst til leilighetene. Portalen er flankert av to små butikklokaler som opprinnelig var en melkebutikk og en kolonialbutikk.
Krøderen
Krøderen eller Krøderfjorden (de to navnene er sidestilte ) er en innsjø i Krødsherad og Flå kommuner i Viken. Den strekker seg ca. 41 kilometer nordover fra tettstedet med samme navn og ender ved Gulsvik i Flå, sør i Hallingdal. Den viktigste vanntilførselen kommer fra Hallingdalselva i nord, og utløpet skjer via Snarumselva i sørenden av innsjøen. Innsjøen har et areal på 43,91 km².
På vestsiden av innsjøen er blant annet oppfarten til Norefjellmassivet. Litt sør for Noresund ligger Bjørøya med Villa Fridheim, kjent fra blant annet TV-serien Soria Moria.
Samferdsel
Ved Noresund (langs fylkesvei 280) er det bru over innsjøen, som på det punktet er ca. 200 meter bred. Riksvei 7 går langs innsjøen mellom Ørgenvika og Gulsvik, parallelt med Bergensbanen. Frem til 2014 gikk riksvei 7 langs innsjøen mellom Noresund og Ørgenvika, denne strekningen er nå fylkesvei 280. Fra 1872 forbandt Krøderbanen Krøderen med Vikersund og Drammen. Fra Krøderen stasjon i sydenden av innsjøen var det forbindelse med dampbåt til Gulsvik. Båtturen tok 2 1/2 time med D/S «Haakon Adelsten» (fra 1861), «Krøderen» og «Norefjeld». Siste dampbåt gikk i 1925. Da strekningen Voss-Gulsvik på Bergensbanen ble tatt i bruk 10. juni 1908 var det svært stor trafikk på Krøderbanen, men etter at Bergensbanen åpnet til Hønefoss og Oslo i 1909 var det kun lokaltrafikk på Krøderbanen.
TSG 1899 Hoffenheim
TSG 1899 Hoffenheim er en tysk idrettsklubb fra byen Sinsheim. Dens fotballag spiller i Bundesliga. Dessuten driver klubben med friidrett og turn. Klubben ble grunnlagt i 1899 som Turnverein Hoffenheim. I 1945 fusjonerte den med den lokale fotballklubben. Inntil de senere år var Hoffenheim en klubb langt ned i det tyske divisjonssystemet, men sterk satsing har kastet av seg, og klubben har på få år rykket opp flere nivåer. Den tyngste investoren i klubben er SAP-grunnleggeren Dietmar Hopp.
15. serierunde i Tippeligaen 2008
15. serierunde i Tippeligaen 2008 startet lørdag 26. juli klokken 19:00 med Fredrikstad mot Brann. Runden fortsatte med fire kamper søndag 27. juli, tre kamper klokken 18:00 og én kamp 20:00. Runden fortsatte mandag 28. juli klokken 19:00 med Vålerenga mot Tromsø. Runden avsluttet først onsdag 6. august klokken 19:00 med en hengekamp mellom Rosenborg og Stabæk grunnet Rosenborgs deltakelse i Intertoto-cupen.
Fakta
Se 16. serierunde for tabellen etter kampen.
TSG 1899 Hoffenheim
Spillerstall
Oppdatert 27. juli 2023.
Hans Iversen
Hans Iversen (født 16. desember 1886 i Kvívík, død 1. mai 1984 samme sted), på folkemunne Hanus í Kollinum, var en færøysk kjøpmann og konservativ politiker (Sb.).
Han vokste opp i en vanlig færøysk bondefamilie i Kvívík som sønn av Thomas Iversen (Tummas í Kollinum) og hustru Maren Christine (Marin Kristina, født Hansen). Hjemmet hadde sterk interesse for færøysk kultur og åndsliv. Til tross for at han hadde rike evner, hadde han få muligheter til skolegang. Han begynte å drive handel, blant annet i fisk og fiskeprodukter, i Kvívík. Han giftet seg med Hansine (Hansina) Christine Sofie Vang fra samme bygd. De fikk fire barn.
Han fikk raskt tillitsverv i hjembygda. Han var formann i sognestyret i Kvívík 1912–1918, formann i sykekassen, medlem av menighetsrådet, kirketjener, klokker og organist i Kvívíkar kirkja.
Han ble utnevnt til ridder av Dannebrogordenen.
Larry Wall
Larry Wall (født 27. september 1954 i Los Angeles, California) er en programmerer, lingvist og forfatter. Han er mest kjent som opphavsmannen til programmeringsspråket Perl, som ble utgitt i 1987. Det allestedsnærværende verktøyet patch må også nevnes.
Wall mottok i 1998 Free Software Foundations Award for the Advancement of Free Software for tallrike bidrag til fri programvare, i særdeleshet Perl.
MiKTeX
MiKTeX er en TeX/LaTeX distribusjon for Microsoft Windows utviklet av Christian Schenk.
Sorood-e Melli-e Jomhoori-e Eslami-e Iran
«Sorood-e Melli-e Jomhoori-e Eslami-e Iran» eller «Sorood-e Melli-ye Jomhoori-ye Eslami-ye Iran» er Irans nasjonalsang. Den er komponert av Hassan Riyahi, med tekst skrevet kollektivt. Den ble innført som nasjonalsang i 1990, da den erstattet nasjonalsangen brukt i perioden med Ayatollah Khomeini.
Rödbergen
Rödbergen (finsk: Punavuori) er en bydel rett vest for bysentrum i Helsingfors, i den administrative bydelen Ulrikasborg. Bydelen har ca. 8000 innbyggere.
Den østre delen av Rödbergen er bebygd med boligblokker – de fleste fra 1800-tallet. Den vestre delen var tidligere en arbeiderforstad med trehusbebyggelse, men i dag er bare et fåtall trehus bevart.
Ved Sandvikens torg (Hietalahdentori) er bygningene som tilhørte bryggeriet Sinebrychoff («Koff») i dag ombygd til boliger. Bryggerieieren Sinebrychoffs villa fungerer i dag som kunstmuseum. Parken bak museet (Sinebrychoffparken) er en grønn lunge i det ellers tett bebygde Rödbergen.